Margareth Abraham

Margareth Aleida Abraham (☆ 11 di yüni 1945 na Kòrsou - † 2 di mei 1970 den serkania di Sint Croix) tabata un stewardess di Kòrsou den servisio di ALM, ku a fayesé na edat di 24 aña durante un aterisahe di emergensia.History of Margareth Abraham, Curacao International Airport Su kurashi i trankilidat bou di preshon ekstremo a hasié un héroe den aviashon antiano.

 Biografia 
Margareth Abraham, huntu ku su ruman hòmber ohochi Carol, a nase dia 11 di yüni 1945. Den e famia Abraham tabatin kuater ruman mayó. Na aña 1967, despues di a kaba Mulo, el a skoge un karera komo stewardess na Antilliaanse Luchtvaart Maatschappij (ALM).

 Buelo LM 980 2 di mei 1970 
Riba 2 di mei 1970, Abraham tabata miembro di tripulashon di kabina riba buelo 980 for di New York (JFK) pa Sint Maarten. E avion, tipo DC‐9-33CF, tabata un avion ku ALM a hür di a kompania merikano Overseas National Airways (ONA). Tabatin sinkuentishete pasahero y seis miembro di tripulashon abordo.

Den bientu fuerte i neblina, e piloto ta hasi varios intento pa baha na Aeropuerto Internashonal Prinsesa Juliana (SXM), pero sin éksito. Kapitan Balsey De Witt ta disidí despues di desviá pa Sint Croix. Durante e buelo aki, e avion a keda sin kombustibel i e riesgo di un aterisahe den awa (ditch) a surgi. Abraham a sobresalí den heroismo: segun testigunan okular, el a yuda pasaheronan bisti nan salbabida i a kompañá nan te na e salida. Na e momentu presiso ey, e avion a hasi un impakto duro ku e awa i a kibra banda di e kòkpit. Abraham, kende a sigui duna asistensia te na final, no a sobrebibí e desaster.What a real hero looks like, emiliocorsetti.com (3 di mei 2019) 

Un total di 43 persona a sobrebibí; 23 hende a muri, inkluso Margareth Abraham, kende a fayesé inesperadamente durante e akshon di rescate.

 Personal 
Despues di e buelo, Abraham tabata pa bula bèk New York unda e lo a topa ku su komprometido, Robby Schouten. Nan tabatin plan pa kasa dia 15 di yüni 1970, djis algun siman despues di e suseso trágiko. 

 Honor 
Margareth Abraham ta wòrdu rekordá komo un símbolo di balentia i altruismo den Karibe Hulandes. Su akshonnan den momentu di pániko a salba bida di varios hende i su historia ta sigui inspirá generashon tras generashon den Kòrsou i mas aya. El a risibí varios muestra di rekonosementu:thumb|left|105x155px|

 Den sala di yegada di Aeropuerto Internashonal di Kòrsou, a develá un plakat di bròns na 1972, poné pa Merka. 
 E gerensia di aeropuerto a kambia e nòmber di e lokalidat pa aktividatnan di aviashon pa "Plasa Margareth Abraham" na 1990. 
 Na 2020, el a wòrdu otorgá póstumo e Medaya di Honor di Plata pa Yudansa Humanitario (Erepenning voor Menslievend Hulpbetoon), un di e medayanan sivil-militar hulandes di mas altu pa akshonnan di yudansa humanitario.
 Den 2024, un mural ku su imagen a wòrdu koloká riba e fachada di e terminal aereo, komo un homenahe bibu. 
 Bou di direkshon di Selwyn de Windt a traha un dokumental riba e tragedia y di bida di Margareth Abraham, titula Un Homenaje na Margareth Abraham, kual a wòrdu streñá na Kòrsou dia 20 di òktober 2025.Aeropuerto di Corsou a presenta: Beca na nomber di Margareth Abraham, NoticiaCla (21 di october 2025)
 Na 2025, Curaçao Airport Partners (CAP) a anunsiá e The Margareth Abraham Scholarship, un beka anual pa honra su legado.  

Kategoria:Hende
Kategoria:Aviashon
Kategoria:Kòrsou